L-inċident fatali seħħ għall-ħabta tat-3:30pm fi Triq il-Lampara f'Baħar iċ-Ċagħaq It-tarbija ta' sena u ħames xhur li waqgħet erba' sulari għal ġo shaft f'Baħar iċ-Ċagħaq ġiet iċċertifikata mejta ftit tal-ħin wara li ddaħħlet l-Isptar. Fi stqarrija, il-Pulizija qalet li l-inċident fatali seħħ għall-ħabta tat-3:30pm fi Triq il-Lampara. Sa issa għadu mhux magħruf kif seħħ dan il-każ. Jidher ukoll li t-tarbija u l-ġenituri tagħha huma barranin. Dwar il-każ infetħet Inkjesta Maġisterjali.